Diari Oficial de la Generalitat Valenciana


Sumari del DOGV 2054, del 25-06-1993 (1993/828446)

RESOLUCIÓ de 3 de maig de 1993, del Conseller d'Administració Pública, per la qual denega l'aprovació de l'escut heràldic municipal de l'Ajuntament d'Algar de Palància (València).
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   2054

Data del DOGV
:   25-06-1993

Secció del DOGV
:   ALTRES DISPOSICIONS

Número del document
:   1993/828446


Data del document
:   03-05-1993

Organisme emissor
:   Conselleria d'Administració Pública

Tipus de document
:   Resolució

Resolució de 3 de maig de 1993, del Conseller d'Administració Pública, per la qual denega l'aprovació de l'escut heràldic municipal de l'Ajuntament d'Algar de Palancia (València).  
L'Ajuntament d'Algar de Palancia, de la província de València, en la sessió plenària del 14 de febrer de 1984, adoptà l'acord d'aprovació del següent escut heràldic:  
«Quarterat en creu. Primer quarter: en camper de blau, una mitja lluna d'argent bolcant, sobre una roca al natural en la qual hi ha una cova. Al quarter segon, en camper de gules, una creu argentada patent de l?Orde Mercedària. Al tercer quarter, en camper d'or, una torre de talaia, fundada abans de l'any mil de la nostra era. Al quart quarter, els quatre pals d'Aragó.» Per timbre es proposava la corona de baró.  
La proposta municipal no va obtenir l?informe favorable de la Real Acadèmia de la Història ni, quant al timbre, del Servei de Patrimoni Moble de la Conselleria de Cultura, Educació i Ciència.  
Elevat l'expedient al consell tècnic, d'acord amb el que disposa l'article 5 del Decret 77/1990, de 14 de maig, del ' Consell de la Generalitat Valenciana, pel qual regula el procediment per a l'adopció, modificació o rehabilitació d'escuts i banderes municipals i d'altres entitats locals, en relació amb l'apartat 2 de la disposició transitòria, es produïren discrepàncies entre la proposta municipal i el dictamen de l?esmentat consell, ems en la sessió de 30 d'octubre de 1990, en el qual es fixen els punts que es consideren contraris a les normes heràldiques, i també les causes de les incorreccions, i proposa l'alternativa que el consell jutja més adequada.  
L'Ajuntament d'Algar de Palancia es va ratificar en la seua proposta inicial, sense acceptar els canvis proposats. Elevat de nou l?expedient al consell tècnic, aquest modificà en part el primer dictamen, i en va emetre un altre en la sessió d?1 de juliol de 1991, ratificat en la sessió de 9 de desembre de 1991, el qual tampoc fou acceptat per l'ajuntament.  
Les deficiències tècniques i històriques del projecte presentat advertides pel consell tècnic són: que és preferible tendir cap a una simplificació dels elements dels escuts; que l?escut de l?Orde de la Merce no es pot dividir i ha d'anar al primer quarter; que s'ha de prescindir de la lluna i de la torre, per l'escassa justificació que tenen; que, a més a més, s'ha de suprimir la llegenda amb el topònim, ja que segons les normes de l?heràldica no se'n pot aprovar l?ús; que l?escut pot tenir forma d'ogiva, però s'ha d'acomodar a les proporcions d'un rectangle de 5 parts d'ample per 6 de llarg, i la punta de l?escut ha de començar a partir de la tercera part de llarg. Finalment, la corona més pertinent és la reial oberta, per ser aquest el timbre tradicional dels municipis valencians.  
Per aquests motius, en aplicació del que disposa l'article 8, en relació amb l'apartat 2 de la disposició transitòria del Decret 77/1-990, resolc:  
Denegar l'aprovació de l?escut heràldic municipal adoptat per l'Ajuntament d'Algar de Palancia. L'esmentada entitat local no podrà utilitzar cap escut heràldic que no haja aprovat l?òrgan competent de la Generalitat Valenciana, sense perjudici de poder usar en les comunicacions oficials el segell constituït pels emblemes de l?escut nacional, de conformitat amb les disposicions legals vigents.  
Aquesta resolució posa fi a la via administrativa. Les persones interessades podran interposar-hi, després de la comunicació preceptiva al Conseller d'Administració Pública, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà a la notificació, d'acord amb el que estableixen l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú i els articles 58.1 i 57.2.f) de la Llei de la Jurisdicció Contenciosa Administrativa (disposició addicional onzena de la Llei 30/1992). Tot això sense perjudici que els interessats pugen presentar qualsevol altre recurs que estimen procedent.  
València, 3 de maig de 1993.- El Conseller d'Administració Pública: Emèrit Bono i Martínez.